**Midler fra utviklingsfond for Nord-Hålogaland bispedømmeråd**
Nord-Hålogaland bispedømmeråd besluttet i møte 20. april 2022 å opprette et utviklingsfond stort kr. 4 700 000 for å styrke lokalt menighetsarbeid. Midlene lyses ut med søknadsfrist 1. juni og eventuelt også 30. september 2022, og aktører i det kirkelige landskapet i Nord-Hålogaland kan søke, både menigheter og andre organisasjoner.

Midlene tildeles prosjekter som blir gjennomført i 2022 og 2023, og søkere må dekke en egenandel på 10% av total prosjektkostnad. Øvre grense for støtte er kr 750 000. Søknad må inneholde beskrivelse av prosjektet samt budsjett.

Se nærmere informasjon under

**Formål**Fondet har som formål å støtte prosjekt som styrker det lokale menighetslivet gjennom for eksempel trosopplæring, konfirmantarbeid, ledertrening, kultur, musikk, diakonale tiltak samt samiske og kvenske tiltak.
*Leirarbeid rettet mot barn og ungdom vil bli prioritert.*

**Hvem kan søke**Den norske kirkes menigheter i Nord-Hålogaland bispedømme, kristne barne- og ungdomsorganisasjoner, kirkelige kultursenter.
*Søknader hvor flere aktører samarbeider vil bli prioritert.*

**Søknadsbeløp**
Øvre grense for støtte per prosjekt er kr 750 000.
Prosjektene må gjennomføres i løpet av 2022 og 2023.
Alle prosjekt må ha minimum 10 % egenandel.

**Tildeling**Søknadsfrist 1.6.22.
Dersom det er midler igjen etter denne utlysningen blir det en ny utlysning med søknadsfrist 30.9.22.
Tildeling skjer av bispedømmerådet i etter mottatt søknad og budsjett. Tildeling vil bli gjort på møte 24. juni 2022.
Innvilgede prosjekter vil ikke få tilsendt individuelle tildelingsbrev, men tildeling vil bli kunngjort på Nord-Hålogaland bispedømmes nettside.

**Søknad**
Søknaden må inneholde følgende informasjon
*Om søkeren:*1. Navn på sokn/organisasjon
2. Organisasjonsnummer
3. Kontonummer
4. E-postadresse
5. Eventuelt andre organisasjoner som samarbeider om søknaden
6. Navn, stillingstittel, telefonnummer og e-postadresse til kontaktperson

*Om prosjektet:*7. Beskrivelse av prosjektet og hvordan man tenker å gjennomføre det

*Budsjett:*8. Budsjett for prosjektet.
9. Eventuell kommentar til budsjettet

*Søknad må være underskrevet av kirkeverge/menighetsrådsleder/daglig leder eller tilsvarende.*

Søknad sendes elektronisk til nord-haalogaland.bdr@kirken.no

**Rapportering**
Det skal leveres rapport for bruk av midlene i løpet av en måned etter avsluttet prosjekt, senest 31.01 2024. Rapporten skal inneholde en beskrivelse av hva som har blitt gjort, evaluering og foreløpig regnskap. Endelig regnskap ettersendes så snart det er klart. Rapport med regnskap sendes elektronisk til nord-haalogaland.bdr@kirken.no